વાઘ જોવાની ઉત્કંઠામા હું આખી રાત ઊંઘી ન હતી. એવું ન હતું કે હું પહેલી વાર કોઈ ટાઇગર રીઝર્વમાં પગ મૂકી રહી હતી. હું ૪-૫ વર્ષ પહેલાં જિમ કોરબેટ નેશનલ પાર્ક ગઇ હતી. ખોળતા- ખોળતા મારી આંખો થાકી ગઇ હતી પણ એક વાઘ સુધ્ધા નજરે પડ્યો ન હતો, અને હું હતાશ થઇ પાછી ફરી હતી. એટલે મારી બધી ઉમ્મીદો આજ સવારની એકમાત્ર સફારી પર હતી કારણ અમને એકજ સફારીનું બુકિંગ મળ્યું હતું. જો બે-ત્રણ સફારી કરો તો તમારા વાઘ જોવાનાં ચાન્સ વધારે હોય, પાછું અમને ખિતૌલી ઝોન મળ્યો હતો જ્યાં બે દિવસમાં કોઈ ટાઇગર સ્પોટિંગ(દેખાવું) થયું ન હતુ.